Messi se gebruikte sneesdoekie te koop vir $1 miljoen‘n Emosionele Lionel Messi het Sondag op ‘n mediakonferensie bevestig dat hy FC Barcelona gaan verlaat. (Foto: Facebook) Die Argentynse sokkerster Lionel Messi (34) het die sokkerwêreld geskok tot hy Barcelona vaarwel toegewens het. Maroela Media het vroeër berig dit was ŉ emosionele perskonferensie en Messi het gesukkel om die trane terug te hou. Messi sluit ŉ kontrak van twee jaar met Paris Saint-Germain (PSG) in Frankryk nadat hy aangekondig het dat hy FC Barcelona gaan verlaat. Dit kom nadat Barcelona aangedui het hy kon weens “geldelike en strukturele uitdagings” nie Messi se kontrak vir nog vyf jaar verleng nie. Die sneesdoekie wat Messi tydens dié perskonferensie gebruik het, kom nou onder die hamer op ŉ webwerf genaamd Meikeduo. Dit word vir $1 miljoen (sowat R15,38 miljoen) aangebied. ŉ Anonieme persoon het die sneesdoekie uit die asblik gehaal, berig Gulf Today. Die persoon het daarna advertensies op gewilde webwerwe geplaas en dié verstommende prys aangekondig. Messi was 21 jaar lank by FC Barcelona. Toe hy tydens die perskonferensie op 8 Augustus trane in sy oë gekry het, het sy vrou Antonella Rocuzzo die sneesdoekie vir hom gegee om sy trane af te droog. Die sokkerster sou waarskynlik nie kon raai watter storm die sneesdoekie sou ontketen nie. Die advertensie is steeds op die internasionale afslaers se webwerf en die sneesdoekie is nog nie verkoop nie, aldus Sport Bible. Volgens die beskrywing vir die veiling bevat dié “kosbare” Messi-verbruiksartikel sy genetiese materiaal. Voornemende kopers sal dus in ruil vir hul geld sy gene ontvang en kan moontlik nog ŉ sokkerster “kloon”. Messi se nuwe ooreenkoms met PSG behels glo ŉ bedrag van £25 miljoen (sowat R512 miljoen), waaronder bonusse, per jaar en kan verleng word vir ŉ derde jaar. Hy sal ook ŉ ondertekeningsfooi van £25 miljoen ontvang. Por si ocupan… En internet se vende en un millón de dólares el pañuelo que uso Messi en su despedida. ???? pic.twitter.com/c0gfTohsnl — ZEL (@Mariazelzel) August 18, 2021 Greatest ApplauseOfAllTime pic.twitter.com/YoJt8nkTZc — FC Barcelona (@FCBarcelona) August 8, 2021